Ο **Δημήτρης Σιαλμάς** (Αθήνα, 19 Ιουνίου 1986) είναι Έλληνας ποδοσφαιριστής, ο οποίος αγωνίζεται στην επίθεση, ως κεντρικός αλλά και ως ακραίος επιθετικός.

Καριέρα
-------

Ξεκίνησε την ενασχόλησή του με το ποδόσφαιρο από εφηβική ηλικία, στην ομάδα του Ατρόμητου Χαλανδρίου. Αποκτήθηκε και αγωνίστηκε για πρώτη φορά σε επαγγελματικό επίπεδο την περίοδο 2005-06 για τον Εθνικό Αστέρα στη Β΄ Εθνική. Το 2006 βρέθηκε στον Πανιώνιο, που συμμετείχε στην Α΄ Εθνική και για τα επόμενα δυο χρόνια έμεινε στην ομάδα της Νέας Σμύρνης.

Το 2008 μεταγράφηκε στον Εθνικό Πειραιώς, που συμμετείχε στη Β΄ Εθνική. Το καλοκαίρι του επόμενου έτους τον απέκτησε ο ΠΑΣ Γιάννινα και τον Ιανουάριο του 2010 δόθηκε δανεικός στον Ολυμπιακό Βόλου. Επέστρεψε στα Γιάννινα την περίοδο 2010-11, πραγματοποιώντας εξαιρετικές εμφανίσεις, βοηθώντας τον σύλλογο να ανέβει στην Α' Εθνική. Τερμάτισε τέταρτος στη λίστα των σκόρερ της κατηγορίας, ενώ το γκολ που πέτυχε κόντρα στον Εθνικό Αστέρα, του έδωσε το βραβείο του τρίτου καλύτερου γκολ της περιόδου 2010-11, σε διαγωνισμό που πραγματοποίησε η αγγλική ιστοσελίδα ενημέρωσης "Guardian".

Το καλοκαίρι του 2011, η ΑΕΚ απέκτησε τα δικαιώματά του και ο ίδιος, που ήταν γνωστό πως είναι υποστηρικτής της ΑΕΚ, δεν θέλησε να εκφράσει τα συναισθήματά του, ως οπαδός της "Ένωσης", αφήνοντάς το να εννοηθεί, ενώ ο αριθμός 11 που επέλεξε να φοράει, ήταν λόγω του Ντέμη Νικολαΐδη. Στην ΑΕΚ πέτυχε τα πρώτα του (δυο) γκολ σε αγώνα κόντρα στον Λεβαδειακό, που τελείωσε με νίκη 2-0. Στον ίδιο αγώνα αποβλήθηκε με δύο κίτρινες κάρτες, αλλά αναδείχτηκε ο καλύτερος παίκτης. Στην πρώτη του χρονιά με τον "Δικέφαλο Αετό", πέτυχε και τα πρώτα του γκολ στην Ευρώπη, εναντίον της Λοκομοτίβ Μόσχας, στην εκτός έδρας ήττα με 3-1 και κόντρα στην Άντερλεχτ, στην εντός έδρας ήττα με 2-1.

Το επόμενο καλοκαίρι (2012) ο Σιαλμάς αρχικά παρέμεινε στην ΑΕΚ, αλλά μόλις ήρθε πρόταση για εκείνον από ομάδα του Αζερμπαϊτζάν, ζήτησε και έμεινε ελεύθερος, για να υπογράψει στις 23 Αυγούστου του ίδιου έτους στην αζέρικη Χαζάρ Λανκαράν. Την 10η Δεκεμβρίου 2013 υπέγραψε συμβόλαιο με τον Πλατανιά Χανίων, από τον οποίο αποχώρησε τον Σεπτέμβριο του 2014. Τον Φεβρουάριο του 2015 συμφώνησε με τη ρουμάνικη Πιάτρα Νέαμτς, μέχρι το τέλος της περιόδου.

Τον Μάρτιο του 2016 μετακόμισε στη σουηδική Ακρόπολις για τους επόμενους τρεις μήνες. Τον Αύγουστο του 2016 ανακοινώθηκε από την Παναχαϊκή, ενώ έναν χρόνο αργότερα συμφώνησε με τα Τρίκαλα.

### Στατιστικά στοιχεία ανά περίοδο

| Περίοδος | Ομάδα | Κατηγορία | Πρωτάθλημα | Κύπελλο | Ευρώπη | Πλέι οφ | Σύνολο |
| --- | --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| 2005-06 | Εθνικός Αστέρας | Β' Εθνική | 17 | 3 | - | - | - | - | - | - | 17 | 3 |
| 2006-07 | Πανιώνιος | Α' Εθνική | 7 | 0 | - | - | - | - | - | - | 7 | 0 |
| 2007–08 | 10 | 2 | - | - | 3 | 0 | 3 | 2 | 16 | 4 |
| 2008–09 | Εθνικός Πειραιώς | Β' Εθνική | 15 | 6 | - | - | - | - | - | - | 15 | 6 |
| 2009–10 | ΠΑΣ Γιάννινα | Α' Εθνική | 5 | 0 | 1 | 1 | - | - | - | - | 6 | 1 |
| 2009–10 | Ολυμπιακός Βόλου | Β' Εθνική | 9 | 2 | - | - | - | - | - | - | 9 | 2 |
| 2010-11 | ΠΑΣ Γιάννινα | 29 | 11 | 1 | 0 | - | - | - | - | 30 | 11 |
| 2011-12 | ΑΕΚ | Α' Εθνική | 20 | 2 | 2 | 0 | 5 | 2 | 2 | 0 | 29 | 4 |
| Σύνολο Καριέρας | 112 | 26 | 4 | 1 | 8 | 2 | 5 | 2 | 129 | 31 |

Παραπομπές
----------

1. ↑  Τον 20χρονο Σιαλμά απέκτησε ο Πανιώνιος
2. ↑  «Συμφώνησε με Σιαλμά ο Εθνικός». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Αυγούστου 2012.
3. ↑  ΠΑΣ Γιάννινα: Απέκτησε Μαϊστόροβιτς-Σιαλμά
4. ↑  Τέταρτος σκόρερ της Β' Εθνικής ο Σιαλμάς με 11 γκολ
5. ↑  Τρίτος τελικά ο Σιαλμάς![*νεκρός σύνδεσμος*]
6. ↑  Το εν λόγω γκολ στο youtube
7. ↑  Σιαλμάς και επίσημα στην ΑΕΚ
8. ↑  Σιαλμάς, ο ΑΕΚτζής!
9. ↑  Σιαλμάς: "Θα δείτε γιατί διάλεξα το 11..."[*νεκρός σύνδεσμος*]
10. ↑  «Τα έκανε όλα ο Σιαλμάς στη Λιβαδειά για την ΑΕΚ». Αρχειοθετήθηκε από το πρωτότυπο στις 11 Μαρτίου 2012. Ανακτήθηκε στις 7 Αυγούστου 2012.
11. ↑  Ο αγώνας Λοκομοτίβ-ΑΕΚ 3-1
12. ↑  Ο αγώνας ΑΕΚ- Άντερλεχτ 1-2
13. ↑  Λύθηκε το συμβόλαιο του Σιαλμά
14. ↑  «Αζέρος» ο Σιαλμάς
15. ↑  Τέλος ο Σιαλμάς, www.sport-fm.gr
16. ↑  Στη Ρουμανία ο Σιαλμάς, www.gazzetta.gr
17. ↑  Officiellt: Akropolis IF värvar Dimitrios Sialmas, fotbolltransfers.com, 29/03/2016. Ανακτήθηκε στις 23/08/2016.
18. ↑  Ανακοίνωσε Σιαλμά η Παναχαϊκή, www.sport-fm.gr
19. ↑  Στα Τρίκαλα ο Σιαλμάς, www.sport-fm.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στο transfermarkt
* Προφίλ στο guardian[*νεκρός σύνδεσμος*]
* Προφίλ στο onsports
* Προφίλ στο sport.gr[*νεκρός σύνδεσμος*]
* Προφίλ στο soccerway